

NATJEČAJ

za upis dvanaest (12) studenata na doktorski interdisciplinarni studij 
KULTURA I UMJETNOST u II. upisnom roku u akademskoj 2026./2027. godini
u Doktorskoj školi Sveučilišta Josipa Strossmayera u Osijeku 

I.
1. Doktorski interdisciplinarni studij Kultura i umjetnost traje tri (3) godine, odnosno šest (6) semestara i njegovim završetkom stječe se 180 ECTS bodova i akademski stupanj doktora znanosti (dr.sc.) ili doktora umjetnosti (dr.art.), područje: Umjetničko interdisciplinarno područje znanosti i umjetnosti.
1. [bookmark: _GoBack]Na doktorski interdisciplinarni studij Kultura i umjetnost u Doktorskoj školi Sveučilišta Josipa Jurja Strossmayera u Osijeku u skladu sa studijskim programom i prema broju potencijalnih mentora u II. upisnom roku upisuje se ukupno dvanaest (12) studenata.
1. Navedeni doktorski interdisciplinarni studij u točki 1. i 2.  izvodi se u Doktorskoj školi Sveučilišta Josipa Jurja Strossmayera u Osijeku kao nositelju.

II.
UVJETI UPISA:

Pravo prijave za upis I. godine studij imaju: 
2. Kanditati koji su završili odgovarajući sveučilišni diplomski studij ili sveučilišni integrirani prijediplomski i diplomski studij ili sveučilišni specijalistički studij ili dodiplomski studij prema studijskom sustavu prije 2005. godine, iz područja društvenih (ili humanističkih) znanosti i ostvarili prosječnu ocjenu, na preddiplomskom i diplomskom studiju, integriranom preddiplomskom i diplomskom studiju ili dodiplomskom studiju prema studijskom sustavu prije 2005. godine, od barem 3,5., 
2. kandidati sa završenim poslijediplomskim znanstvenim (magistarskim) studijem u području društvenih ili humanističkih znanosti ili u području umjetnosti,
2. kandidati koji imaju završen studij koji ne pripada području društvenih ili humanističkih znanosti, odnosno području umjetnosti, također mogu upisati ovaj studij uz obvezu polaganja razlikovnih ispita,
2. strani državljani upisuju studij pod jednakim uvjetima, a osobe koje su završile studij u inozemstvu moraju proći proceduru akademskog priznavanja visokoškolske kvalifikacije.

III.
Uz prijavu kandidati obvezno prilažu:
1. [bookmark: _Hlk108078006]Popunjeni obrazac za prijavu. (Prijavni obrazac objavljen je na mrežnim stranicama Doktorske škole Sveučilišta Josipa Jurja Strossmayera u Osijeku http://doktorska.unios.hr/ 
2. Životopis s opisom stručnog i znanstvenog rada, odnosno umjetničkog rada i/ili dostignuća.
3. Rodni list ( neovjerena preslika; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države.
4. Ovjerenu presliku diplome o završenom diplomskom sveučilišnom studiju ili o sveučilišnom integriranom prijediplomskom i diplomskom studiju, dodiplomskom sveučilišnom studiju, diplomu o završenom sveučilišnom specijalističkom  studiju odnosno diplomu o stečenom akademskom stupnju magistra znanosti odnosno magistra umjetnosti.
5. Potvrdu sa prijepisom ocjena i prosječnom ocjenom završenog studija (u slučaju da je prosjek manji od 3,5 kandidati su dužni priložiti barem dvije (2) preporuke sveučilišnih profesora).
6. Kandidati koji su u sustavu znanosti i visokog obrazovanju u suradničkom zvanju asistenata obvezni su priložiti ugovor o radu.
7. Ovjerenu potvrdu ustanove ili izjavu kandidata u pisanom obliku o plaćanju školarine.
8. Obrazac NP.1. (za I. razinu odabira kandidata) objavljen na mrežnim stranicama.
Doktorske škole Sveučilišta Josipa Jurja Strossmayera u Osijeku http://doktorska.unios.hr/ 
9. [bookmark: _Hlk108078412]Prijedlog studijskog savjetnika prema listi potencijalnih studijskih savjetnika objavljenoj na mrežnim stranicama Doktorske škole Sveučilišta Josipa Jurja Strossmayera u Osijeku http://doktorska.unios.hr/ 

Prijave za upis na doktorski interdisciplinarni studij Kultura i umjetnost podnose se na adresu:
Sveučilište Josipa Jurja Strossmayera u Osijeku
Doktorska škola - Prijava za doktorski interdisciplinarni studij Kultura i umjetnost
Trg Sv. Trojstva 3
31000 OSIJEK

[bookmark: _Hlk209782572]Rok za podnošenje prijave je trideset (30) dana od dana objave Natječaja.

IV.
Troškovi doktorskog interdisciplinarnog studija
Ukupna školarina doktorskpg interdisciplinarnog studija Kultura i umjetnost iznosi 10.617,82 EUR (80.000,00 kn. obračunato po fiksnom tečaju konverzije 1 EUR = 7,5345 kn).
Školarina se uplaćuje na račun Sveučilišta Josipa Jurja Strossmayera u Osijeku, IBAN: HR4325000091102012988, a plaćanje u ratama utvrdit će se u skladu s posebnom Odlukom.

V.
Odabir kandidata:
Prva razina odabira kandidata obuhvaća ocjenu (bodovna vrijednost) Motivacijskog eseja i ocjenu (bodovna vrijednost) prijedloga Okvirnog plana znanstvenog/umjetničkog istraživanja koji  podrazumijeva da kandidat Natječaja nije isključivo i konačno vezan predloženom temom iz prijedloga okvirnog plana istraživanja, već ima za cilj da Povjerenstvo za provedbu Natječaja ocjeni sposobnost kandidata u definiranja istraživačke teme i istraživačkih problema, cilja istraživanja, očekivanog znanstvenog doprinosa, prijedloga metodologije istraživanja i upućenosti u relevantnu domaću i stranu znanstvenu literaturu vezanu za temu predloženog istraživanja.
Druga razina odabira kandidata obuhvaća usmeni razgovor (intervju) kandidata pred Povjerenstvom za provedbu Natječaja.
Konačni odabir kandidata za upis na doktorski interdisciplinarni studij Kultura i umjetnost temelji se na ukupnom zbroju bodova ostvarenih u I. i II. razini odabira kandidata, a maksimalan broj ostvarenih bodova II. razine odabira kandidata Natječaja ne može biti veći od maksimalnog broja bodova I. razine odabira kandidata Natječaja.
Način bodovanja kandidata za upis na doktorski interdisciplinarni studij Kultura i umjetnost utvrdilo je Vijeće Doktorske škole Sveučilišta Josipa Jurja Strossmayera u Osijeku.

Nakon provedbe prve i druge razine odabira kandidata, rezultati upisa objavit će se na mrežnoj  stranici Doktorske škole Sveučilišta Josipa Jurja Strossmayera u Osijeku http://doktorska.unios.hr/  

VI.
[bookmark: _Hlk108078708]Studijski program doktorskog interdisciplinarnog studija Kultura i umjetnost objavljen je na mrežnim stranicama Doktorske škole Sveučilišta Josipa Jurja Strossmayera u Osijeku. http://doktorska.unios.hr/ 

Sve obavijesti o doktorskom interdisciplinarnom studiju Kultura i umjetnost  dostupne su na mrežnim stranicama Doktorske škole Sveučilišta Josipa Jurja Strossmayera u Osijeku http://doktorska.unios.hr/  ili Uredu za studente Doktorske škole na e-mail: doktorska@unios.hr ili na telefon: 031/224-142 i na 031/224-158.

VII.
Prijave koje nisu popunjene u skladu s propisanim obrascem za prijavu i uputama, te prijedlog  okvirnog plana istraživanja i koji nisu priloženi uz prijavu u skladu s navedenim uputama, neće se razmatrati, kao i nepotpune i nepravovremene prijave.

Svi pojmovi koji se koriste u ovom Natječaju koji imaju rodni značaj, obuhvaćaju na jednak način muški i ženski rod.

VIII.
Tekst Natječaja objaviti će se u dnevnom tisku i na mrežnim stranicama nositelja studija.


  
